Diari Oficial de la Generalitat Valenciana


Sumari del DOGV 6942, del 14-01-2013 (2013/361)

DECRET 11/2013, d'11 de gener, del Consell, pel qual crea la comissió per al seguiment dels processos de venda i externalització d'actius i d'entitats del sector públic empresarial i fundacional de la Generalitat (COVE).
----------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/01/11/11**

### Versions

 26/01/2013 - Actualitat  Text inicial: 14/01/2013 - 25/01/2013 

### Dades del document

Número de DOGV
:   6942

Data del DOGV
:   14-01-2013

Secció del DOGV
:   I. DISPOSICIONS GENERALS

Número del document
:   2013/361


Data del document
:   11-01-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * Comissió Per Al Seguiment dels Processos de Venda i Externalització d'Actius i d'Entitats del Sector Públic Empresarial i Fundacional de la Generalitat
    * fundació
    * empresa pública
    * privatització
    * reglament intern
    * societat d'economia mixta
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

 

**Versió vigent: 26.01.2013 – 26.02.2021**

 

**DECRET 11/2013, d'11 de gener, del Consell, pel qual crea la comissió per al seguiment dels processos de venda i externalització d'actius i d'entitats del sector públic empresarial i fundacional de la Generalitat (COVE).**

 

**[(DOCV núm. 6942 de 14.01.2013)](http://www.docv.gva.es/datos/2013/01/14/pdf/2013_361.pdf) Ref. 000308/2013**

 

 

PREÀMBUL

 

La gestió eficient del sector públic empresarial i fundacional de les administracions públiques exigeix l'adopció de mesures de caràcter estratègic que en garantisquen l'eficiència i l'excel·lència. Aixó té una transcendència especial i més gran quan es tracta de l'alienació d'actius d'estes entitats públiques, com també en supósits d'externalització. La necessitat de coordinació i seguiment dels processos corresponents ho és més en un context com l'actual, derivat de la situació económica general, que obliga la Generalitat, com a Administració pública, a emprendre importants iniciatives de racionalització.

En esta línia, a fi de garantir l'adopció de les decisions més idónies en tots els processos que la Generalitat duga a terme per a alienar els actius i les entitats del sector públic empresarial i fundacional, com també pel que fa a la posada en marxa de projectes d'externalització, es considera pertinent la creació d'esta comissió, que es configura com a órgan col·legiat, simultàniament i fonamentalment amb un caràcter assessor i també com a revisor d'estos processos i projectes, dins d'un marc de transparència i de bon govern corporatiu, per a aconseguir més agilitat i eficiència de la gestió pública.

Per aixó, a proposta del conseller de Presidència i Agricultura, Pesca, Alimentació i Aigua i amb la deliberació prèvia del Consell, en la reunió del dia 11 de gener de 2013,

 

 

DECRETE

 

**Article 1. Objecte**

Este decret té com a objecte la creació i la regulació de la composició, les funcions, l'organització i el règim de funcionament de la comissió per al seguiment dels processos de venda i externalització d'actius i d'entitats del sector públic empresarial i fundacional de la Generalitat, que coordinarà, supervisarà i assessorarà respecte de les actuacions que es pretenguen emprendre en estos processos.

 

**Article 2. Creació i adscripció de la comissió**

Es crea la comissió per al seguiment dels processos de venda i externalització d'actius i d'entitats del sector públic empresarial i fundacional de la Generalitat, amb les competències, funcions, composició i règim de funcionament que s’estableixen en este decret, adscrita a la Conselleria de Presidència i Agricultura, Pesca, Alimentació i Aigua, en l'estructura de la qual queda integrada i de la qual rebrà el suport tècnic necessari.

 

**Article 3. Àmbit d'actuació**

La comissió exercirà les seues funcions en relació amb les entitats a què es refereix l'article 5, apartats 2 i 3, del Text Refós de la Llei d'Hisenda Pública de la Generalitat, sense perjuí del que s'assenyala en el Decret Llei 1/2011, de 30 de setembre, del Consell, de Mesures Urgents de Règim Economicofinancer del Sector Públic Empresarial i Fundacional, i en el Decret Llei 7/2012, de 19 d'octubre, del Consell, de Mesures de Reestructuració i Racionalització del Sector Públic Empresarial i Fundacional de la Generalitat, com també en les seues normes de desplegament o complementàries.

 

**Article 4. Naturalesa, competències i funcions**

1. La comissió actua com a órgan col·legiat interdepartamental de la Generalitat, al qual correspon la coordinació general, el seguiment, l'assessorament i la verificació de les actuacions, processos i projectes de venda o externalització que es duguen a terme o es pretenguen emprendre per part dels órgans gestors competents per a la seua execució, dins de l'àmbit material i subjectiu assenyalat en els articles 1 i 3, respectivament, d'este decret.

2. En concret, corresponen a la comissió les funcions següents:

a) Proposar el marc general i les directrius, els objectius i els criteris generals d'actuació en els processos de venda i projectes d'externalització de l'àmbit material de la comissió, si és el cas per mitjà de la proposta de noves iniciatives o la millora de les que ja es troben en curs, com també, amb caràcter global, l'impuls de l'excel·lència en la gestió i l'explotació dels actius i entitats del sector públic empresarial i fundacional de la Generalitat.

b) Coordinar, assessorar i realitzar el seguiment general de les actuacions que emprenguen els órgans gestors competents dels processos de venda i dels projectes d'externalització, a través d'indicadors de gestió i d'objectius i dels quadros de comandament operatius que s'acorden.

c) Qualssevol altres competències i funcions relacionades amb l'àmbit de la seua actuació o que li siguen atribuïdes per la normativa vigent o per la que es dicte en el futur, com també les que li encomane el Consell per manament específic o disposició de caràcter general i les que siga pertinent que li deleguen els órgans amb competència en les matèries assenyalades.

 

**Article 5. Composició**

1. Sense perjuí de les disposicions de l'article següent, la comissió està composta pels membres següents:

a) Presidència: qui exercisca la titularitat de la Secretaria Autonómica de Presidència.

b) Vocalia Secretaria: qui tinga la titularitat de la subsecretaria de la conselleria amb competència en matèria de coordinació del Consell.

c) Vocalies:

1r. Qui tinga la titularitat de la secretaria autonómica amb competència en matèria d'hisenda.

2n. Qui tinga la titularitat de la subsecretaria de la conselleria amb competència en matèria de cultura.

3r. Qui tinga la titularitat de la direcció general amb competència en matèria d'economia.

4t. Qui tinga la titularitat de la direcció general amb competència en matèria de sector públic empresarial.

 

**Article 6. Informació d'actuacions**

Amb periodicitat quinzenal, la comissió informarà el vicepresident del Consell dels avanços realitzats i assumptes tractats per la comissió en l'exercici de les seues funcions, sense perjuí que demane i obtinga d'aquella en qualsevol moment la informació que estime pertinent respecte d'aixó.

Així mateix, la comissió informarà periódicament de les seues actuacions a qui tinga la titularitat de la conselleria amb competència en matèria d'hisenda. ****[1]****

 

**Article 7. Règim general de funcionament de la comissió**

1. La constitució, la convocatória, el règim de les sessions i d'adopció d'acords i, en general, el funcionament de la comissió s'ajustarà al que estableixen els articles 22 a 27 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que puguen aprovar normes própies de funcionament o de règim intern per al millor exercici de les seues atribucions respectives.

La comissió es reunirà tantes vegades com ho estimen convenient els seus membres en funció de la naturalesa dels assumptes que calga tractar, de la seua urgència o de qualsevol altra circumstància que aconselle o requerisca objectivament la celebració de la reunió.

2. Per al desplegament i l'execució de les seues atribucions, la comissió podrà també constituir en el seu si grups de treball. Estos grups de treball seran dissolts una vegada complits els objectius que hagen motivat la seua creació, llevat que les accions que se'ls assignen siguen considerades com a permanents.

3. Els qui ocupen la Presidència de la comissió, o dels grups de treball, si és el cas, podran convocar a les seues reunions, amb caràcter permanent o no, i amb veu peró sense vot, alts càrrecs o representants de les entitats a què es refereix l'article 3 d'este decret, o d'altres institucions o entitats, públiques o privades, quan ho consideren convenient en atenció a les característiques de l'organització, els assumptes que calga tractar o els treballs que s'hagen de desenrotllar.

4. Tant la comissió com els seus grups de treball podran acordar, així mateix, quan els assumptes a debat ho facen necessari o convenient, l'assistència de personal funcionari, personal tècnic o d'especialistes en la matèria de què es tracte, a l'efecte que informen i assessoren estos órgans. Estes persones tindran veu, peró no vot. Per a la realització de les sessions i l'adopció d'acords també podran demanar informes o dictàmens tècnics d'altres comissions i órgans.

 

 

DISPOSICIÓ ADDICIONAL

 

**Única. Absència d'incidència en el gasto pressupostari de la Generalitat**

La implementació i el desplegament posterior d'este decret no podrà tindre cap incidència en la dotació de tots i cada un dels capítols de gasto del pressupost de la Generalitat i, en tot cas, haurà de ser atés amb els mitjans personals i materials de la Conselleria de Presidència i Agricultura, Pesca, Alimentació i Aigua i, si és el cas, de la resta de les conselleries que tinguen representació en la composició de la comissió.

 

 

DISPOSICIÓ DEROGATÒRIA

 

**Única. Derogació normativa**

Queden derogades totes les normes del mateix rang o d'un rang inferior que contradiguen o s'oposen a les disposicions d'este decret.

 

 

DISPOSICIONS FINALS

 

**Primera. Desplegament normatiu**

Qui tinga la titularitat de la Conselleria de Presidència i Agricultura, Pesca, Alimentació i Aigua queda facultat per a dictar les disposicions necessàries per al seu compliment i desplegament.

 

**Segona. Entrada en vigor**

Este decret entrarà en vigor l'endemà de la publicació en el Diari Oficial de la Comunitat Valenciana.

 

 

Alacant, 11 de gener de 2013

 

El president de la Generalitat.

ALBERTO FABRA PART

 

El conseller de Presidència i

Agricultura, Pesca, Alimentació i Aigua

JOSÉ CISCAR BOLUFER

 

 

---

****[1]****Segon paràgraf de l’article 6 introduït per la **[Correcció d'errades](https://dogv.gva.es/va/eli/es-vc/d/2013/01/11/11/corrigendum/34419177/)** del Decret 11/2013 publicada en el DOCV núm. 6951 de 25.01.2013 (Ref. Base de dades 000742/2013)


Còpia Permalink ELI